wickkiey/tamil-wikipedia-markdown huggingface dataset:
# குளோரின் முப்புளோரைடு ஈராக்சைடு



**குளோரின் முப்புளோரைடு ஈராக்சைடு** (*Chlorine trifluoride dioxide*) என்பது ClO<sub>2</sub>F<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். குளோரின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.  

## தயாரிப்பு
குளோரின் மோனோபுளோரைடுடன் ஈராக்சிசன் இருபுளோரைடை சேர்த்து வினைபுரியச் செய்தால் குளோரின் முப்புளோரைடு ஈராக்சைடு உருவாகும்:  

::ClF + O<sub>2</sub>F<sub>2</sub> -> ClO<sub>2</sub>F<sub>3</sub>  

குளோரின் முப்புளோரைடுடன் ஆக்சிசன் வாயுவை சேர்த்து வினைபுரியச் செய்தும் குளோரின் முப்புளோரைடு ஈராக்சைடை தயாரிக்கலாம்:  

## வேதிப் பண்புகள்
நீருடன் தீவிர வினையில் ஈடுபடும்.
# திருநாவாய் தாமரைக் காயல்


**திருநாவாய் தாமரை ஏரி** அல்லது **திருநாவாய் புலம் பெயர் பறவைகள் சரணாலயம்** (*Lotus Lake Wetland Thirunavaya Malappuram*, ) என்பது கேரளத்தின் மலப்புறம் மாவட்டம், திருநாவாயில் உள்ள ஒரு சதுப்பு நிலம், ஏரி மற்றும் சரணாலயம் ஆகும். இங்கு தெற்கு பள்ளர் தாமரை ஏரி, வலியபரபூர் தாமரை ஏரி, எடக்குளம் தாமரை ஏரி உட்பட பல தாமரை ஏரிகளை இங்கு காணலாம். இந்த பறவைகள் சரணாலயத்திற்கு பல பறவைகள் வலசை வருகின்றன.  

## திருநாவாய் தாமரை ஏரி

இந்தியாவின், கேரளாவில் உள்ள மலப்புரம் மாவட்டத்தில் உள்ள திருநாவாய் தாமரை ஏரி மற்றும் தாமரைப் பண்ணை பிரபலமான சுற்றுலாத் தலங்கலாகும். இந்த ஏரியில் உள்ள தாமரை செடிகள், ஏரிக்கு அருகில் உள்ள கோயில்களான, திருநாவாய் நவ முகுந்தன் கோயில் ஆகியவற்றிற்கு பிரபலமானது. இங்கிருந்து இந்தியாவின் பல மாநிலங்களுக்கு தாமரை மலர் ஏற்றுமதி செய்யப்படுகிறது. இங்கிருந்து நேரடியாக இந்தியாவில் உள்ள பல கோவில்களுக்கு தாமரை மலர்கள் விற்பனைக்காக அனுப்பப்படுகின்றன. தாமரை ஏரியில் தாமரை சாகுபடியானது இங்குள்ள உள்ளூர் மக்களால் பெரும்பாலும் முஸ்லிம் விவசாயிகளால் செய்யப்படுகிறது.  

## திருநாவாய் வலசை பறவைகள் சரணாலயம்

நத்தை குத்தி நாரை, கொக்கு போன்ற பல பறவைகள் இங்கு வலசை வருகின்றன. செப்டம்பர்-பெப்ரவரி பருவத்தில், வலசை வரும் அரிய பறவைகள் இங்கு காணப்படுவதுடன், அன்செரிபார்மஸ், குயில், ஆந்தை, கொக்கு, ஹெரான், நீர்க்காகம், மூர்ஹென், பாம்புத் தாரா, செம்பருந்து, மற்றும் பிற பறவைகள் அப்போது இங்கு காணப்படுகின்றன. இந்த ஏரிக்கு இமயமலையிலிருந்தும், சில சைபீரியாவிலிருந்தும் வலசை வருகின்றன.  

## நிலவியல்
தாமரை ஏரி மற்றும் சரணாலயம் பரப்பளவில் பாரதப்புழா ஆற்றின் தென் கரையில் அமைந்துள்ளது.  

திருநாவாய் தாமரை ஏரியானது திருநாவாய் தொடருந்து நிலையத்திலுருந்து தொலைவிலும், மாநில நெடுஞ்சாலை 66 எதிர் திசையில் புத்தனத்தாணி மற்றும் குட்டிப்புரம் செல்கிறது. கோழிக்கோடு பன்னாட்டு வானூர்தி நிலையம் திருநாவாயிலிருந்து 40 கி.மீ (25 மைல்) தொலைவில் உள்ளது.
# திக்லிப்டெரா வெர்டிசில்லாடா



பிளாசுமோடிய நோய் கிருமி ஆய்வில், இவ்வினம் பயனாகிறது]]  
**திக்லிப்டெரா வெர்டிசில்லாடா** (தாவர வகைப்பாட்டியல்: *Dicliptera verticillata*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இத்தாவரயினம் குறித்த முதல் ஆவணக்குறிப்பு, 1922 ஆம் ஆண்டு வெளிவந்துள்ளது. ஆப்பிரிக்க நாடுகள் மற்றும் இந்தியா போன்ற நாடுகளின் அகணிய தாவரமாக இவ்வினம் உள்ளது. இத்தாவரம், மூலிகையாக இந்நாடுகளின் பாரம்பரிய மருத்துவத்தில் பயனாகிறது. குறிப்பாக, நைசீரியா நாட்டில் மலேரியா நோய் மருத்துவ ஆய்வுகளில் பயன்படுத்தப்படுகிறது.
# சி. எஸ். ரங்கா ஐயர்

**சி. எஸ். ரங்கா ஐயர்** (*C. S. Ranga Iyer*) (1895-1963) ஓர் இந்திய பத்திரிகையாளரும், அரசியல்வாதியும், இந்திய சுதந்திர ஆர்வலரும் மற்றும் சமூக சீர்திருத்தவாதியும் ஆவார்.  

## சொந்த வாழ்க்கை
சி.எஸ். ரங்கா ஐயர் 1895 இல் சென்னை மாகாணத்தில் பிறந்தார். சென்னை, மாநிலக் கல்லூரியில் தனது கல்வியைப் பெற்றார். கல்வியை முடித்தவுடன், ஒரு பத்திரிகையாளராக வாழ்க்கையைத் தொடங்கினார். *தி இன்டிபென்டன்ட்* என்ற ஆங்கிலப் பத்திரிகையின் ஆசிரியராகப் பணியாற்றினார். இந்த காலகட்டத்தில், இவர் கேத்ரின் மேயோவின் மதர் இந்தியா என்ற நூலை பகடி செய்து *பாதர் இந்தியா* என்ற புத்தகத்தை எழுதினார்.  

ரங்கா ஐயர் அரசியலிலும் தீவிரமாக இருந்தார் . 1929 இல் வெளியேற்றப்படும் வரை இந்திய தேசிய காங்கிரசு கட்சி உறுப்பினராக பணியாற்றினார்.  

## ஏகாதிபத்திய சட்டசபை
ரங்கா ஐயர் 1923 இல் ஏகாதிபத்திய சட்டசபைக்குத் தேர்ந்தெடுக்கப்பட்டார். 1929 இல், இவர் சட்ட சபையில் தீண்டாமை ஒழிப்பு மசோதாவை முன்மொழிந்தார். ஆனால் பின்னர் மகாத்மா காந்தி மற்றும் ஜவகர்லால் நேரு போன்ற காங்கிரசின் முக்கிய உறுப்பினர்கள் இந்த மசோதாவை எதிர்த்தனர் என்று காரணம் கூறி தனது திட்டத்தை திரும்பப் பெற்றார்.  
# ஆதாரங்கள்
-
# குளோரோசில் புளோரைடு


**குளோரோசில் புளோரைடு** (*Chlorosyl fluoride*) என்பது ClFO என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். குளோரின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.  

## தயாரிப்பு
- குறைந்த வெப்பநிலையில் நீர்த்த வாயு கட்டத்தில் குளோரின் முப்புளோரைடை பகுதியளவு நீராற்பகுப்பு செய்தால் குளோரோசில் புளோரைடு உருவாகும்.

- குளோரின் முப்புளோரைடுடன் நைட்ரிக் அமிலத்தை சேர்த்து வினைபுரியச் செய்தும் குளோரோசில் புளோரைடு தயாரிக்க முடியும்.

## வேதிப் பண்புகள்
குளோரோசில் புளோரைடு வெப்பத்தால் சிதைவுக்கு ஆளாகிறது. ClF மற்றும் ClO சேர்மங்கள் விகிதாசார அளவில் கிடைக்கின்றன:  

::2FClO -> ClF + FClO<sub>2</sub>  
::2FClO -> 2ClF +O<sub>2</sub>
# அயோடோசில் பெண்டாபுளோரைடு



**அயோடோசில் பெண்டாபுளோரைடு** (*Iodosyl pentafluoride*) என்பது IOF<sub>5</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். அயோடின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.  

## தயாரிப்பு
- அயோடின் எப்டாபுளோரைடு தண்ணீருடன் சேர்ந்து வினைபுரிந்தால் அயோடோசில் பெண்டாபுளோரைடு உருவாகிறது.
::IF<sub>7</sub> + H<sub>2</sub>O -> IOF<sub>5</sub> + 2HF  

- அயோடின் எப்டாபுளோரைடை சிலிக்கன் டையாக்சைடுடன் சேர்த்து வினைபுரியச் செய்தும் அயோடோசில் பெண்டாபுளோரைடு தயாரிக்க முடியும்:

::2IF<sub>7</sub> + SiO<sub>2</sub> -> 2IOF<sub>5</sub> + SiF<sub>4</sub>  

## இயற்பியல் பண்புகள்
அயோடோசில் பெண்டாபுளோரைடு நிறமற்ற நீர்மமாக உருவாகிறது. IOF<sub>5</sub> இன் மூலக்கூறு உருக்குலைந்த எண்முக வடிவில் O=I(F4)–F காணப்படுகிறது. இதன் உருகுநிலை 4.5 ° செல்சியசு வெப்பநிலையாகும்.  

## வேதிப் பண்புகள்
அயோடோசில் பெண்டாபுளோரைடு கிராஃபைட்டுடன் வினைபுரிந்து கருப்பு கிராஃபைட் இடைச்செருகல் சேர்மத்தை உருவாக்குகிறது. அயோடோசில் பெண்டாபுளோரைடு ஆர்சனிக் பெண்டாபுளோரைடு மற்றும் ஆன்டிமனி பெண்டாபுளோரைடு ஆகியவற்றுடன் கூட்டு வேதிப்பொருளை உருவாக்குகிறது.
# வேலி ஏரி


**வேலி ஏரி** அல்லது **வேலி காயல்** (*Veli Lake* or *Veli Kayal*) என்பது இந்தியாவின் கேரளத்தின், திருவனந்தபுரம் மாவட்டத்தில் உள்ள ஒரு நன்னீர் ஏரி ஆகும். கேரளத்தின் தலைநகரான திருவனந்தபுரத்தில் இருந்து 8 கி.மீ. தொலைவில் இந்த ஏரி உள்ளது.  

வேலி ஏரியின் கிழக்குப் பகுதி அரபிக்கடலுடன் இணைந்துள்ளது.  

## அமைவிடம்
இந்த ஏரி திருவனந்தபுரம் நகருக்கு வடமேற்கே 8 கி.மீ. தொலைவில் அமைந்துள்ளது. இஸ்ரோவின் விண்வெளி ஆராய்ச்சி நிறுவனமான விக்ரம் சாராபாய் விண்வெளி மையம் ஏரிக்கு அருகில் அமைந்துள்ளது.
# சோலையாறு அணை, கேரளம்


**சோலையாறு அணை** என்பது இந்தியாவின் கேரளத்தின் திருச்சூர் மாவட்டத்தில், சாலக்குடி ஆற்றின் குறுக்கே மலக்கபாரை என்ற இடத்தில் கட்டப்பட்ட கற்காரை அணையாகும். இந்த அணையானது முதன்மை சோலையாறு அணை, சோலையாறு பக்கவாட்டு மற்றும் சோலையார் சேணம் அணை ஆகியவற்றைக் கொண்டுள்ளது. இந்த அணையில் கேரள அரசு மின்சார வாரியத்துக்குச் சொந்தமான சோலையாறு நீர்மின்சாரத் திட்டம் உள்ளது. நீர் மின் திட்டத்தின் மொத்த நிறுவப்பட்ட திறன் 3 விசை குழாய்களுடன் 54 மெகாவாட் ஆகும். அணையின் அதிகபட்ச சேமிப்பு கொள்ளளவு 2663 அடி. சோலையாறு &nbsp;சாலக்குடி நகரத்திலிருந்து 65 கி.மீ. தொலைவில் உள்ளது. சோலையாறு அணைக்கு மேல் உள்ள அணை, தமிழகத்திற்குச் சொந்தமான மேல் சோலையாறு அணையாகும் .  

## வரலாறு
சோலையாறு அணை, சோலையார் சேணம் அணை மற்றும் சோலையார் பக்கவாட்டு அணை ஆகியவை 1965 இல் பயன்பாட்டுக்கு வந்தன. இந்த நீர்த்தேக்கம் 8.705 சதுர கி.மீ. பரப்பளவைக் கொண்டுள்ளது. மேலும் அணையின் நீளம் 430.60 மீட்டர் ஆகும். சோலையாறு அணை 66 மீட்டர் உயரமும் 430 மீட்டர் அகலமும் கொண்டது, சோலையாறு பக்கவாட்டு அணை அடித்தளத்திலிருந்து 18 மீட்டர் உயரம் 109 மீட்டர் நீளமும் கொண்டது. சோலையாறு சேணம் அணை 259 மீட்டர் உயரமும் 109 மீட்டர் அகலமும் கொண்டது.  

## காட்சியகம்
# சிவநேசன் அச்சுலிங்கம்



**சிவனேசன் அச்சுலிங்கம்** (*Sivanesan Achalingam*; சீனம்: 西瓦内桑·阿查林加姆; (பிறப்பு: 15 மார்ச் 1956) என்பவர் மலேசிய அரசியல்வாதி; பேராக் மாநில சட்டமன்ற உறுப்பினர்; பேராக் மாநில ஆட்சிக்குழு உறுப்பினர் (*Perak State Executive Council*) (**EXCO**) ஆகும்.  

அத்துடன் பேராக் மாநிலத்தின் இந்தியர்கள் தொடர்பான விவகாரங்களுக்கு பொறுப்பு வகிக்கும் மாநில அமைச்சராகவும் பொறுப்பு வகிக்கின்றார். மலேசியாவில் மாநில அமைச்சர்களை மாநில ஆட்சிக்குழு உறுப்பினர் என்று அழைப்பது வழக்கம்.  

இவர் பாக்காத்தான் அரப்பான் (PH) கூட்டணியின் ஒரு கூட்டுக் கட்சியான ஜனநாயக செயல் கட்சியின் (Democratic Action Party) (DAP) மூத்த உறுப்பினரும் ஆவார்.  

## பொது
### பதவிகள்
- பேராக் மாநில ஆட்சிக்குழு உறுப்பினர் (EXCO) - பாக்காத்தான் ராக்யாட் (PR), பாக்காத்தான் அரப்பான் (PH), பாரிசான் நேசனல் (BN)
  - பேராக் மந்திரி பெசார் முகமது நிசார் சமாலுதீன், அகமத் பைசல் அசுமு சராணி முகமது (மார்ச் 2008 - பிப்ரவரி 2009); (மே 2018 மார்ச் 2020) (நவம்பர் 2022 - தற்போது வரையில்)
- பேராக் மாநில சட்டமன்றம் (MLA) - சுங்கை சட்டமன்ற தொகுதி (மார்ச் 2008 தொடக்கம்)

## தேர்தல் முடிவுகள்
**'''பேராக் மாநில சட்டமன்றம்'''**

| 2004 | **N57** சுங்கை | **சிவநேசன் அச்சுலிங்கம்** (ஜசெக) | 4,389 | 40.92% | **கணேசன் இரத்தினம்** (மஇகா) | **6,334** | **59.08%** | 11,316 | 1,945 | 64.23% |
| --- | --- | --- | --- | --- | --- | --- | --- | --- | --- | --- |
| 2008 | **சிவநேசன் அச்சுலிங்கம்** (ஜசெக) | **6,323** | **56.50%** | வீரசிங்கம் சுப்பையா (மஇகா) | 4,869 | 43.50% | 11,719 | 1,454 | 67.78% |  |
| 2013 | **சிவநேசன் அச்சுலிங்கம்** (ஜசெக) | **9,314** | **61.61%** | கோ கிம் சுவி (மசீச) | 5,803 | 38.39% | 15,393 | 3,511 | 80.20% |  |
| 2018 | **சிவநேசன் அச்சுலிங்கம்** (ஜசெக) | **9,631** | **72.56%** | இளங்கோ வடிவேலு (மஇகா) | 3,138 | 23.64% | 13,612 | 6,493 | 79.50% |  |
| அப்பளசாமி செதக்கியா (பாஸ்) | 505 | 3.80% |  |  |  |  |  |  |  |  |
| 2022 | **சிவநேசன் அச்சுலிங்கம்** (ஜசெக) | **9,549** | **58.97%** | இளங்கோ வடிவேலு (மஇகா) | 4,311 | 26.62% | 16,192 | 5,238 | 69.27% |  |
| திலக் ராஜ் குணசேகரன் (பாஸ்) | 1,744 | 10.77% |  |  |  |  |  |  |  |  |
| மகாடி ரம்லி (சுயேட்சை) | 588 | 3.63% | } |  |  |  |  |  |  |  |
# தேவிபுரம் (முல்லைத்தீவு)



<templatestyles src="Module:Infobox/styles.css"></templatestyles>  
**தேவிபுரம்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது முல்லைத்தீவுக்கு வடமேற்கே சுமார் 25 கிலோமீட்டர் தூரத்தில் அமைந்துள்ளது.  

இந்த கிராமம் இரண்டு பெரும் குடியேற்றங்களை கொண்ட ஒரு கிராமம் ஆகும். "அ" பகுதி, "ஆ" பகுதி என்று குறிப்பிடப்படும் இரண்டு குடியேற்ற பகுதிகளை கொண்ட கிராமமாகும்.  

இதன் எல்லைகளாக கிழக்கில் நாவலடியாறும் மேற்கில் மாருதப்புரவீகவல்லி ஆறும் தெற்கில் A 35 பிரதான வீதியும் வடக்கில் சிறுகடலும் காணப்படுகிறது.  

தென்னை பயிர்ச்செய்கையை ஊக்குவிப்பு செய்யும் நோக்கில் உருவாக்கப்பட்ட இக் கிராமத்தில் இன்றும் தென்னை பயிர்ச்செய்கையே பிரதானமாக காணப்படுகின்றது.  

ஆரம்ப காலத்தில் யாழ்ப்பாண மக்களின் குடியேற்ற கிராமமாக இருந்த போதும் இலங்கையில் நடந்த உள்நாட்டுப் போரினால் திருகோணமலை மட்டக்களப்பு மலையகம் போன்ற பகுதிகளில் இருந்தும் பெருமளவு மக்கள் இந்த கிராமத்தில் குடியேறி உள்ளனர்.  

## பாடசாலைகள்
தேவிபுரம் அரச தமிழ் கலவன் பாடசாலை  

**<big>கோயில்கள்</big>**  

•தேவிபுரம் நவமணி பிள்ளையார் கோயில்  

•தேவிபுரம் முனியப்பர் கோயில்  

•தேவிபுரம் சிந்தாமணி பிள்ளையார் கோயில்  

•தேவிபுரம் நாகதம்பிரான் கோயில்  

•தேவிபுரம் பத்ரகாளி அம்மன் கோயில்  

•நகரேஸ்வரர் ஆலயம் (சிவன் கோயில்)  

•முத்துமாரியம்மன் கோவில்- பாரதி வீதி  

•முத்துமாரியம்மன் கோயில்- கணேஷ் குடியிருப்பு  

•கண்ணன் கோயில் - கணேஷ் குடியிருப்பு
# பாராபங்கி மக்களவைத் தொகுதி


**பாராபங்கி மக்களவைத் தொகுதி** (*Barabanki Lok Sabha constituency*)(முன்னர் **பாரா பங்கி மக்களவைத் தொகுதி** என்று அறியப்பட்டது) வட இந்தியாவில் உத்தரப் பிரதேச மாநிலத்தில் உள்ள 80 மக்களவை (பாராளுமன்ற) தொகுதிகளில் ஒன்றாகும்.  

## சட்டசபை தொகுதிகள்
தற்போது, பாராபங்கி மக்களவைத் தொகுதி ஆறு சட்டமன்றத் தொகுதிகளை<nowiki/>கொண்டுள்ளது.  
| 266 | குர்சி | பாராபங்கி | சகேந்திர பிரதாப் வர்மா | பாரதிய ஜனதா கட்சி |
| --- | --- | --- | --- | --- |
| 267 | இராம் நகர் | பரீத் மொக்பூப் கித்வாய் | சமாஜ்வாதி கட்சி |  |
| 268 | பாராபங்கி | தர்மராஜ் சிங் யாதவ் | சமாஜ்வாதி கட்சி |  |
| 269 | சைத்பூர் | கவுரவ் குமார் | சமாஜ்வாதி கட்சி |  |
| 272 | கைதர்காத் | தினேசு ராவத் | பாரதிய ஜனதா கட்சி | } |

## பாராளுமன்ற உறுப்பினர்கள்
பாங்ராபாகியிலிருந்து நாடாளுமன்ற உறுப்பினர்களாக தேர்ந்தெடுக்கப்பட்டவர்களின் பட்டியல் பின்வருமாறு:  

| 1952 | மோகன்லால் சக்சேனா | இந்திய தேசிய காங்கிரசு |
| --- | --- | --- |
| 1957 | இராம் சேவக் யாதவ் | சுயேச்சை |
| சுவாமி ராமானந்த சாசுதிரி |  |  |
| 1962 | இராம் சேவக் யாதவ் | சம்யுக்தா சோசலிச கட்சி |
| 1971 | உருத்ர பிரதாப் சிங் | இந்திய தேசிய காங்கிரசு |
| 1977 | இராம் கிங்கர் | ஜனதா கட்சி |
| 1980 | மதசார்பற்ற ஜனதா கட்சி |  |
| 1984 | கமலா பிரசாத் ராவத் | இந்திய தேசிய காங்கிரசு |
| 1989 | ராம் சாகர் ராவத் | ஜனதா தளம் |
| 1991 | ஜனதா கட்சி |  |
| 1996 | பாரதிய ஜனதா கட்சி |  |
| 1999 | ராம் சாகர் ராவத் | பகுஜன் சமாஜ் கட்சி |
| 2009 | பிஎல் புனியா | இந்திய தேசிய காங்கிரசு |
| 2014 | பிரியங்கா சிங் ராவத் | பாரதிய ஜனதா கட்சி |
| 2019 | உபேந்திர சிங் ராவத் | } |

## தேர்தல் முடிவுகள்

### 2019

## மேலும் பார்க்கவும்

- பாராபங்கி மாவட்டம்
- மக்களவைத் தொகுதிகளின் பட்டியல்
# இந்துஸ்தான் கி கசம் (1973 திரைப்படம்)


***இந்துஸ்தான் கி கசம்*** (*Hindustan Ki Kasam,* ) 1971 இந்தியா-பாக்கித்தான் போரில் கற்றாழை குவளை நடவடிக்கையை அடிப்படையாகக் கொண்டு 1973 ஆம் ஆண்டு வெளியான இந்தியப் போர்த் திரைப்படமாகும். இத்திரைப்படத்தை இயக்கியது சேத்தன் ஆனந்த், இவர் இதற்கு முன்பு சீன-இந்தியப் போரைப் பற்றிய போர்த் திரைப்படமான *ஹக்கீகத்* (1964) திரைப்படத்தை தயாரித்துள்ளார், இருப்பினும் திரைப்படம் வணிக ரீதியாக சிறப்பாக செயல்படவில்லை.  

## சுருக்கம்
1971 இந்திய-பாக்கித்தான் போரில் இந்திய வான்படையின் பங்கை தெளிவாக இத்திரைப்படம் விவரிக்கிறது. இது மற்ற இந்திய போர் திரைப்படங்களிலிருந்து வேறுபட்டது.  

இந்தியாவில் மேற்குப் பகுதியில் உள்ள இந்திய வான்படை விமானத் தளத்தில் பாக்கித்தான் வான்படை நடத்திய வான்வழித் தாக்குதலுடன் திரைப்படம் தொடங்குகிறது. சோதனைக்குப் பிறகு, ஒரு விமானி (ராஜ் குமார்) இறந்த தரைப்படைப் பயணியர் உடல் அருகே நின்று சத்தியம் செய்கிறார் - *"ஜவாப் தேனே ஆவுங்கா, ஜவான் கி கசம், ஹிந்துஸ்தான் கி கசம்*" (இந்த சிப்பாயின் மீது சத்தியம் செய்கிறேன், நான் இந்துஸ்தான் மீது சத்தியம் செய்கிறேன், நான் பழிவாங்குவேன்) என்று தொடங்குகின்றது.  

இந்திய வான்படை விமானிகளின் வானொலிகளை போரில் தடுக்கும் பாக்கித்தான் வான்படை கதிரலைக் கும்பா அழிக்கும் இந்திய வான்படையின் பணியைச் சுற்றியே திரைப்படம் சுழல்கிறது.  

## நடிகர்கள்
- சேதன் ஆனந்த்
- விஜய் ஆனந்த்
- ராஜ் குமார்
- மோகினியாக பிரியா ராஜ்வன்ஷ்
- பால்ராஜ் சாஹனீ
- பத்மா கண்ணா
- அம்ஜத் கான்
- அம்ரிஷ் பூரி
- ராசேசாக பரிக்ஷத் சாஹ்னி
- உசுமானாக பாரத் கபூர்
- நிதின் சேத்தி
- சத்யன் கப்பு
# ஜிஜோ பொன்னூஸ்


**ஜிஜோ பொன்னூஸ்** (*Jijo Punnoose*) என்பவர் கேரளத்தைச் சேர்ந்த இந்திய திரைப்பட இயக்குநர், தயாரிப்பாளர் மற்றும் நடிகர் ஆவார். மலையாளத் திரைப்படத்துறையில் *படையோட்டம்* (1982), *மைடியர் குட்டிச்சாத்தான்* (1984) ஆகிய இரண்டு முக்கிய படங்களை இயக்கியதற்காக இவர் மிகவும் பிரபலமானவர். ஜிஜோ இயக்கிய *படையோட்டம்* இந்தியாவில் முதன்முதலில் உள்நாட்டில் எடுக்கப்பட்ட 70 மிமீ திரைப்படமாகும், மேலும் *மைடியர் குட்டிச்சாத்தான்* இந்தியாவின் முதல் 3டி திரைப்படமாகும் . இவர் நவோதயா ஸ்டுடியோவைச் சேர்ந்த நவோதயா அப்பச்சனின் மகன்.  

## ஆரம்ப வாழ்க்கையும் குடும்பமும்
ஜிஜோ, கேரளத்தின் ஆலப்புழாவில் சிரோ மலபார் கத்தோலிக்க குடும்பத்தைச் சேர்ந்த திரைப்படத் தயாரிப்பாளர் நவோதயா அப்பச்சனின் மூத்த மகனாகப் பிறந்தார். இவர் கேரளத்தின் முதல் திரைப்பட படப்பிடிப்பு வளாகமான உதயா ஸ்டுடியோவை சொந்தமாக்கக் கொண்ட பெருமைக்குரிய மாலியம்புரக்கல் குடும்பத்தைச் சேர்ந்தவர். அது மலையாளத் திரையுலகின் மூதாதையர் இல்லமாகக் கருதப்படுகிறது. இவரது பெரியப்பா எம். எம். சாக்கோ குட்டநாட்டில் முதல் படகு சேவையை தொடங்கியவர்.  

இவர் உதயா ஸ்டுடியோவை நிறுவிய பழம்பெரும் திரைப்படத் தயாரிப்பாளர் குஞ்சாக்கோவின் மருமகன் ஆவார். ஜிஜோ இந்திய நடிகர் மற்றும் திரைப்பட தயாரிப்பாளரான குஞ்சாக்கோ போபனின் உறவினர்.  

## தொழில்
படையோட்டம் நவோதயா அப்பச்சனால் தயாரிக்கப்பட்ட ஒரு திரைப்படமாகும். அதன் கதை *தி கொன்ட ஓபி மான்டே கிறிஸ்டோ* என்ற புதினத்தின் பாதிப்பால் உருவானது. இந்தியாவில் சுதேசி முறையில் எடுக்கப்பட்ட முதல் 70 மிமீ படம் இதுவாகும். 1984 இல், இந்தியாவின் முதல் 3டி திரைப்படமான *மைடியர் குட்டிச்சாத்தான்* படத்தை இயக்கினார்.  

## திரைப்படவியல்
| 1962 | *பார்யா* |  |  |
| --- | --- | --- | --- |
| 1965 | *இனபிரவுகள்* |  |  |
| 1966 | *திலோத்தமா* |  |  |
| 1970 | *பியர்ள் வியூ* |  |  |
| 1980 | *தீக்கடல்* | உதவி இயக்குநர் |  |
| 1982 | *படையோட்டம்* |  |  |
| 1984 | *மைடியர் குட்டிச்சாத்தான்* |  |  |
| 1991 | *பைபிள் கி கஹானியா* | படைப்பு இயக்குநர்; தொலைக்காட்சி தொடர் |  |
| 2023 | *பரோஸ்: கார்டியன் ஆப் டி'காமன்ஸ் டிரஷ்சர்* | திரைக்கதை | } |
# நவோதையா ஸ்டுடியோ


**நவோதயா ஸ்டுடியோ** (*Navodaya Studio*) என்பது கேரளத்தின் கொச்சியை தலைமையிடமாகக் கொண்ட ஒரு இந்திய திரைப்பட படப்பிடிப்பு வளாகம் ஆகும். இது கேரளத்தின் ஆரம்பகால திரைப்பட படப்பிடிப்பு வளாகங்களில் ஒன்றாகும். இது நவோதயா அப்பச்சனால் 1976 இல் நிறுவப்பட்டது. நவோதயா இந்தியத் திரைப்படத்துறையில் முக்கியமான சில படங்களை தயாரித்ததற்காக அறியப்படுகிறது.  

## வரலாறு
1976 ஆம் ஆண்டு தனது சகோதரர் குஞ்சாக்கோவின் உதயா ஸ்டுடியோவில் இருந்து பிரிந்துவந்த அப்பாச்சனால் இந்த படப்பிடிப்பு வளாகம் நிறுவப்பட்டது.  

## பணிகள்
நவோதயா ஸ்டுடியோ தயாரித்த முதல் படமான *கடத்தநாட்டு மக்கம்* படத்தை அப்பச்சன் இயக்கினார். இரண்டாவது படமான *தச்சோளி அம்பு* மலையாளத்தின் முதல் சினிமாஸ்கோப் படம் ஆகும். அதைத் தொடர்ந்து 70 மி.மீ. திரைப்படமாக இந்தியாவில் முழுக்க முழுக்க தயாரிக்கபட்ட *படையோட்டம்* இந்த நிறுவனத்தால் தயாரிக்கபட்டது. இந்தியாவின் முதல் 70 மி.மீ. திரைப்படமான *சோலேயின்* தயாரிப்புக்குப் பிந்தைய பணிகள், ஐக்கிய இராச்சியத்தில் செய்யப்பட்டன. ஆனால் *படையோட்டத்திற்கான* பணிகள் திருவனந்தபுரத்தில் உள்ள பிரசாத் லேப்சில் செய்யப்பட்டன. 1982 ஆம் ஆண்டு, இந்தியாவின் முதல் 3டி திரைப்படமான *மைடியர் குட்டிச்சாத்தான்* இந்நிறுவனத்தில் இருந்து வெளியானது. இந்த மைல்கல் படங்கள் மட்டுமல்லாமல், நவோதயா மலையாளத்தில் *தச்சோளி அம்பு*, *மைடியர் குட்டிச்சாத்தான்*, *மஞ்சில் விரிஞ்ச பூக்கள்*, *படையோட்டம்,* *சாணக்யன்* உள்ளிட்ட பல வெற்றிப் படங்களையும் தயாரித்தது.  

படப்பிடிப்பு வளாகமானது பின்னர் 2000 ஆம் ஆண்டில் தொலைக்காட்சித் துறையின் தேவைகளுக்கு ஏற்ற வகையில் புதுப்பிக்கப்பட்டது. அப்பச்சனின் மகன்கள் ஜிஜோ பொன்னூஸ் மற்றும் ஜோஸ் பொன்னூஸ் நிறுவனத்தை ஏற்று நடத்திவருகின்றனர்.  

நவோதயா ஸ்டுடியோவுடன் இணைந்து அப்பச்சனுக்கு 2011 ஆம் ஆண்டு ஜேசி டேனியல் விருது வழங்கப்பட்டது
# ஐபோசுடெசு திரிஃபுளோரா


**ஐபோசுடெசு திரிஃபுளோரா** (தாவர வகைப்பாட்டியல்: *Hypoestes triflora*) என்பது முண்மூலிகைக் குடும்பத்தில் உள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “ஐபோசுடெசு” பேரினத்தில், 138 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1817 ஆம் ஆண்டு வெளிவந்துள்ளதாக, கியூ தாவரவியற் பூங்கா ஆவணகக் குறிப்பு தெரிவிக்கிறது. நடுஆப்பிரிக்கா, சீனா, வங்கதேசம் போன்ற நாடுகளின் அகணிய தாவரமாக இவ்வினம் உள்ளது. இத்தாவரம், மூலிகையாகப் பாரம்பரிய மருத்துவத்தில் பயனாகிறது. குறிப்பாக இரத்த அழுத்த மருத்துவ ஆய்வில் பயனாகிறது.
# குவாரஸ்மின் முகமது I

**குதுப் அத்-தின் முஹம்மது** ( ; முழுப்பெயர் : *குதுப் அட்-துன்யா வா அட்-தின் அபுல்-ஃபாத் முஹம்மது அர்ஸ்லாந்தேகின் இபின் அனுஷ்டெகின்* ) 1097 முதல் 1127 வரை குவாரெஸ்மின் முதல் ஷா ஆவார். அவர் அனுஷ்டேகின் கர்ச்சாய் என்பவரின் மகன் ஆவார்.  

1097 ஆம் ஆண்டில், குதுப் அல்-தின் முஹம்மது செல்ஜுக் சுல்தான் பெர்க்யாருக்கின் இராணுவத் தளபதி ஹபாஷி இபின் அல்துன்-தாக் என்பவரால் குவாரஸ்மின் ஆளுநராக நியமிக்கப்பட்டார். ஹபாஷி இரண்டு செல்ஜுக் அமீர்களான கோடூன் மற்றும் யருக்-தாஷ் ஆகியோரின் கிளர்ச்சியை நிறுத்தினார். அவர்கள் குவாரஸ்மின் முந்தைய ஆளுநரான எகிஞ்சியைக் கொன்று, மாகாணத்தை தாங்களே ஆள விரும்பினர். குதுப் அல்-தின் முஹம்மது குவாரஸ்மின் கட்டுப்பாட்டை எடுத்துக் கொண்டார், மேலும் எகிஞ்சியின் மகன் டோக்ரில்-டெகின் அப்பகுதியைக் கட்டுப்படுத்த முயன்றார்.  

இவரது வாழ்நாளில், குதுப் அல்-தின் முகமது குராசானின் செல்ஜுக் ஆட்சியாளரான அஹ்மத் சஞ்சருக்கு விசுவாசமாக இருந்தார். 1113 அல்லது 1114 இல் அவர் சக செல்ஜுக் அடிமையான கரகானிட் அர்ஸ்லான் கானுக்கு தனது ஆட்சியில் அதிருப்தியடைந்த மத வகுப்புகளால் ஏற்பட்ட கொந்தளிப்பைத் தடுக்க உதவினார். 1119 இல் மேற்கு ஈரான் மற்றும் ஈராக்கில் ஆட்சி செய்த கிரேட் செல்ஜுக் மஹ்மூத் II க்கு எதிரான அஹ்மத் சஞ்சரின் இராணுவப் பிரச்சாரத்திலும் அவர் பங்கேற்றார்.  

குதுப் அல்-தின் முகம்மது 1127-ஆம் ஆண்டில் இறந்தார். இவரது இறப்பைத் தொடர்ந்து இவரது மகன் அட்ஸிஸ் ஆட்சிக்கு வந்தார்.
# இரிச்சர்டு இவான்சு சூல்டெசு



**இரிச்சர்டு இவான்சு சூல்டெசு** (*Richard Evans Schultes, SHULL-tees*;) சூல்டெசு *The Plants of the Gods: Their Sacred, Healing, and Hallucinogenic Powers* (1979) போன்ற சிறப்பு மிக்க நூல்களை எழுதியுள்ளார். LSD யைக் கண்டுபிடித்த வேதியியலாளர் ஆல்பர்ட் ஹாஃப்மேனுடன் இணைந்து எழுதிய, அவருடைய நூல் மிகப் பிரபலமான படைப்பாகக் கருதப்படுகிறது. அந்நூல் கிறிசுடியன் ராட்சு, 1998 மூலம் செருமன் மொழிபெயர்ப்பின் அடிப்படையில் விரிவாக்கப்பட்ட இரண்டாவது பதிப்பாகும்.  

## வாழ்க்கை வரலாறு
சூல்டெசு, அமெரிக்க ஐக்கிய நாடுகளிலுள்ள பாசுடனில் பிறந்தார். அவரது தந்தை ஒரு குழாய் பணியாளர்.  
- 1992 ஆம் ஆண்டு, இலண்டனின் இலின்னியன் சொசைட்டியின், தங்கப் பதக்கத்தைப் பெற்றார். இவ்விருது, தாவரவியலில் மிகவும் மதிப்புமிக்கதாகும்.
- உலக வனவிலங்கு நிதியத்திலிருந்து தங்கப் பதக்கம் பெற்றார்.
# அய்யனகெரே


**அய்யனகெரே** (*Ayyanakere*) என்பது இந்தியாவின் கருநாடகத்தின் சகராயபட்னம் கிராமத்திற்கு அருகிலுள்ள ஒரு ஏரியாகும். இது சிக்மகளூரில் இருந்து 18 கி.மீ தொலைவில் அமைந்துள்ளது. இந்த ஏரியின் நீரானது சுமார் 15 கி.மீ தொலைவு வரை உள்ள பல கிராமங்களின் வேளாண் பணிகளுக்கு முக்கிய நீர் ஆதாரமாக உள்ளது. ஏரியில் இருந்து பாசணத்துக்கு தண்ணீர் கொண்டு செல்ல 10 கால்வாய்கள் உள்ளன.  

## ஏரி
இந்த ஏரி முதலில் சகராயபட்னம் என்ற கிராமத்தின் ஆட்சியாளரான ருக்மாங்கத ராயரால் கட்டப்பட்டது என்றும் பின்னர் கி.பி 1156 இல் போசள மன்னர்களால் புதுப்பிக்கப்பட்டது என்றும் நம்பப்படுகிறது. இதனால் 1560 எக்டேர் விவசாய நிலம் பாசன வசதி பெறுகிறது. சகுனகிரி மலையை பின்னணியாக கொண்டுள்ள அழகிய நிலப்பரப்புக்காக இந்த ஏரி அறியப்படுகிறது. ஆனால் போதுமான வசதிகள் இல்லாததால் சுற்றுலா பயணிகள் இந்த ஏரியைப் பார்க்க வருவதில்லை.
# பெர்புரோமைல் புளோரைடு



**பெர்புரோமைல் புளோரைடு** (*Perbromyl fluoride*) என்பது BrO<sub>3</sub>F என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். புரோமின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.  

## தயாரிப்பு

ஐதரோபுளோரிக் அமிலத்தில் கரைக்கப்பட்ட பொட்டாசியம் பெர்புரோமேட்டு கரைசலுடன் ஆண்டிமனி பெண்டாபுளோரைடை சேர்த்து வினைபுரியச் செய்தால் பெர்புரோமைல் புளோரைடு உருவாகும்.:  
::KBrO<sub>4</sub> + 2SbF<sub>5</sub> + 3HF → BrO<sub>3</sub>F + K[SbF<sub>6</sub>] + H[SbF<sub>6</sub>]•H<sub>2</sub>O  

## இயற்பியல் பண்புகள்
பெர்புரோமைல் புளோரைடு நிறமற்ற வாயுவாக உருவாகிறது. இது ஈரப்பதம் இல்லாத நிலையில் நிலைப்புத்தன்மையுடன் இருக்கும்.  

## வேதிப் பண்புகள்
பெர்புரோமைல் புளோரைடு தண்ணீருடன் வினையில் ஈடுபடும்.  
::BrO<sub>3</sub>F + H<sub>2</sub>O → HBrO<sub>4</sub> + HF
# லல்லு சிங்

**லல்லு சிங்** (*Lallu Singh*)(பிறப்பு 1 நவம்பர் 1954) பாரதிய ஜனதா கட்சியின் உறுப்பினர் மற்றும் 2014 இந்தியப் பொதுத் தேர்தல்களிலும், மீண்டும் 2019 மக்களவைத் தேர்தலிலும் அயோத்தி மக்களவைத் தொகுதியில் பாரதிய ஜனதா கட்சி சார்பில் போட்டியிட்டு வெற்றி பெற்றுள்ளார்.  

## இளமை
லல்லு சிங் நவம்பர் 1, 1954 அன்று சிறீ பகவான் சிங் மற்றும் சுந்தரதேவி ஆகியோரின் மகனாக உத்தரப் பிரதேசத்தின் அயோத்தி மாவட்டத்திலுள்ள அயோத்தி நகருக்கு அருகில் உள்ள ராய்ப்பூர் என்ற கிராமத்தில் பிறந்தார்.  

## அரசியல்

- 1991 – 2012: உத்திரப் பிரதேச சட்டமன்ற உறுப்பினர் (ஐந்து முறை 1991,1993, 1996, 2002,2007) அயோத்தி சட்டசபை தொகுதி
- மே 2014: 16வது மக்களவைக்கு உறுப்பினர். 23 மே 2019 அன்று நடந்த தேர்தலில் வெற்றி பெற்று நாடாளுமன்ற உறுப்பினரானார்.
# பெரயோடைல் புளோரைடு



**பெரயோடைல் புளோரைடு** (*Periodyl fluoride*) என்பது IO<sub>3</sub>F என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். அயோடின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. முதன்முதலில் 1950 ஆம் ஆண்டுகளில் பெரயோடைல் புளோரைடு தயாரிக்கப்பட்டது.  

## தயாரிப்பு

ஐதரோபுளோரிக் அமிலத்தில் கரைக்கப்பட்ட பொட்டாசியம் பெரயோடேட்டு கரைசலை புளோரினேற்றம் செய்து பெரயோடைல் புளோரைடு தயாரிக்கப்படுகிறது.:  

::KIO<sub>4</sub> + 2HF → IO<sub>3</sub>F + KF + H<sub>2</sub>O  

## இயற்பியல் பண்புகள்
பெரயோடைல் புளோரைடு நிறமற்ற படிகங்களாக உருவாகிறது. 90 முதல் 100 பாகை செல்சியசு வெப்பநிலையில் சிதைவடைகிறது.
# நல்லூர்நாடு

**நல்லூர்நாடு** (*Nalloornad*) என்பது கேரள மாநிலத்தில் வயநாடு மாவட்டத்தில் மானந்தவாடிக்கு அருகில் உள்ள ஒரு கிராமம் ஆகும்.  

## மக்கள்தொகையியல்
ஆம் ஆண்டு இந்திய மக்கள் தொகைக் கணக்கெடுப்பின்படி, இங்கு 7920 ஆண்கள் மற்றும் 7628 பெண்களுடன் 15548 பேர் வாழ்ந்தனர்.  

## போக்குவரத்து
நல்லோர்நாடு கிராமத்தை மானந்தவாடி அல்லது கல்பெட்டாவில் இருந்து அடையலாம். பெரிய காட் சாலை மானந்தவாடியை கண்ணூர் மற்றும் தலச்சேரியை இணைக்கிறது. தாமரச்சேரி மலைப்பாதையானது கோழிக்கோடு கல்பெட்டாவை இணைக்கிறது. குட்டியடி மலைப்பாதை வடகரையை கல்பெட்டா மற்றும் மானந்தவாடியுடன் இணைக்கிறது. பால்ச்சுரம் மலைப்பாதை கண்ணூர் மற்றும் இரிட்டியை மானந்தவாடியுடன் இணைக்கிறது. நிலம்பூரில் இருந்து ஊட்டி செல்லும் சாலையும் மேப்பாடி கிராமத்தின் வழியாக வயநாட்டுடன் இணைக்கப்பட்டுள்ளது.  

அருகிலுள்ள ரயில் நிலையம் மைசூரில் உள்ளது மற்றும் அருகிலுள்ள விமான நிலையங்கள் கோழிக்கோடு சர்வதேச விமான நிலையம் -120 கி.மீ. தொலைவிலும் பெங்களூரு சர்வதேச விமான நிலையம் -290 கி.மீ. தொலைவிலும் மற்றும் கண்ணூர் சர்வதேச விமான நிலையம் 58 கி.மீ தொலைவிலும் அமைந்துள்ளன.
# தட்டேகெரே


**தட்டெகெரே** (*Thattekere*) என்பது கருநாடகத்தின், ராமநகர மாவட்டத்தில் கனகபுரா வட்டத்தில் உள்ள ஒரு சிற்றூர் ஆகும். இதுபெங்களூரில் இருந்து 40 கி.மீ. தொலைவில் உள்ளது. இந்த ஊரானது 2011 ஆண்டு மக்கள் கணக்கெடுப்பின்படி 1293 மக்கள்தொகையைக் கொண்டுள்ளது. இந்த சிற்றூரானது அங்கு உள்ள ஏரியின் பெயராலேயே அழைக்கப்படுகிறது. இது ஒரு சுற்றுலா தலமாகும், "தட்டே" என்றால் தட்டு மற்றும் "கெரே" என்பது கன்னடத்தில் ஏரி என்று பொருளாகும்.  

இப்பகுதி பன்னேருகட்டா தேசியப் பூங்காவின் யானை வழித்தடத்தில் அமைந்துள்ளது. தட்டேகெரே ஏரியின் மேற்குப் பகுதியில் உள்ள கிராமத்தில் ஒரு மகாதேசுவரர் கோயில் உள்ளது. இப்பகுதி பறவை நோக்கல் இடமாகும். இந்த ஊருக்கு அருகில் மற்றொரு சுற்றுலா தலமான முத்யால மடுவு உள்ளது.<div></div>
# பெர்டெக்னிடைல் புளோரைடு



**பெர்டெக்னிடைல் புளோரைடு** (*Pertechnetyl fluoride*) என்பது TcO<sub>3</sub>F என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். டெக்னீசியம், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. முதன்முதலில் 1963 ஆம் ஆண்டில் எச். செலிக்கு மற்றும் ஜி. மால்ம் ஆகியோர் பெர்டெக்னிடைல் புளோரைடை தயாரித்தனர்.  

## தயாரிப்பு
150 பாகை செல்சியசு வெப்பநிலையில் டெக்னீசியம்(IV) ஆக்சைடுடன் புளோரின் வாயுவைச் சேர்த்தால் பெர்டெக்னிடைல் புளோரைடு உருவாகும்.:  
::3TcO<sub>2</sub> + 4F<sub>2</sub> -> 2TcO<sub>3</sub>F + TcF<sub>6</sub>  

- நீரற்ற ஐதரசன் புளோரைடுடன் அம்மோனியம் பெர்டெக்னிகேட்டைச் சேர்த்து வினைபுரியச் செய்தாலும் பெர்டெக்னிடைல் புளோரைடு உருவாகும். :
::NH<sub>4</sub>TcO<sub>4</sub> + 2HF -> TcO<sub>3</sub>F + NH<sub>4</sub>F + H<sub>2</sub>O  

## இயற்பியல் பண்புகள்
பெர்டெக்னிடைல் புளோரைடு மஞ்சள் நிறத்தில் உருவாகிறது.  

## வேதிப் பண்புகள்
பெர்டெக்னிடைல் புளோரைடை நீராற்பகுத்தல் வினைக்கு உட்படுத்தினால் பெர்டெக்னிடிக் அமிலமும் ஐதரோபுளோரிக் அமிலமும் உருவாகின்றன.  
::TcO<sub>3</sub>F + H<sub>2</sub>O -> HTcO<sub>4</sub> + HF  
ஆர்சனிக் பெண்டாபுளோரைடு அல்லது ஆண்டிமனிபெண்டாபுளோரைடு சேர்மத்துடனும் பெர்டெக்னிடைல் புளோரைடு வினைபுரிகிறது.
# வீரப்பன் சுப்பிரமணியம்


**வீரப்பன் சுப்பிரமணியம்** (*Veerapan Superamaniam*; சீனம்: 维拉潘·苏马曼尼亚姆; பிறப்பு: 30 மார்ச் 1975) என்பவர் மலேசிய அரசியல்வாதி; நெகிரி செம்பிலான் மாநில சட்டமன்ற உறுப்பினர்; நெகிரி செம்பிலான் மாநில ஆட்சிக்குழு உறுப்பினர் ஆவார்.  

இவர் நெகிரி செம்பிலான் மாநிலத்தின் சுகாதாரம், சுற்றுச்சூழல், கூட்டுறவு, நுகர்வோர் துறை தொடர்பான விவகாரங்களுக்கு பொறுப்பு வகிக்கும் மாநில அமைச்சராகவும் பொறுப்பு வகிக்கின்றார். மலேசியாவில் மாநில அமைச்சர்களை மாநில ஆட்சிக்குழு உறுப்பினர் என்று அழைப்பது வழக்கம்.  

இவர் ஆளும் பாக்காத்தான் அரப்பான் கூட்டணி அரசாங்கத்தின் ஒரு கூட்டணிக் கட்சியான ஜனநாயக செயல் கட்சியின் மூத்த உறுப்பினரும் ஆவார்.  

## பொது
### பதவிகள்
- நெகிரி செம்பிலான் மாநில ஆட்சிக்குழு உறுப்பினர் - பாக்காத்தான் அரப்பான்
  - நெகிரி செம்பிலான் மந்திரி பெசார் அமினுடின் அருண் (மே 2018 - தற்போது வரையில்)
- நெகிரி செம்பிலான் மாநில சட்டமன்றம் - ரெப்பா சட்டமன்ற தொகுதி (மார்ச் 2008 தொடக்கம்)

## தம்பின் சட்டமன்றத் தொகுதிகள்

தம்பின் மாவட்டத்தின் சட்டமன்றத் தொகுதிகள்; 2023-ஆம் ஆண்டு; மலேசியாவின் தேர்தல் ஆணையம் வெளியிட்ட பொதுத் தேர்தல் முடிவுகள்.  

| மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- |

## தேர்தல் முடிவுகள்
**'''நெகிரி செம்பிலான் மாநில சட்டமன்றம்'''**

| 2008 | **N36** **ரெப்பா** | **வீரப்பன் சுப்பிரமணியம்** (**ஜசெக**) | **5,977** | **52.43%** | யாப் சியோங் பூக் (மசீச) | 5,424 | 47.57% | 11,842 | 553 | 74.86% |
| --- | --- | --- | --- | --- | --- | --- | --- | --- | --- | --- |
| 2013 | **வீரப்பன் சுப்பிரமணியம்** (**ஜசெக**) | **8,293** | **51.73%** | Yap Seong Fook (மசீச) | 6,349 | 39.60% | 16,323 | 1,944 | 85.70% |  |
| பாட்சில் பக்கார் (சுயேச்சை) | 1,390 | 8.67% |  |  |  |  |  |  |  |  |
| 2018 | **வீரப்பன் சுப்பிரமணியம்** (**ஜசெக**) | **9,568** | **58.57%** | கோ கிம் சுவீ (மசீச) | 4,810 | 29.45% | 16,580 | 4,758 | 84.00% |  |
| அப்துல் ரசாக் அப்தில் அலீம் (பாஸ்) | 1,957 | 11.98% |  |  |  |  |  |  |  |  |
| 2023 | **வீரப்பன் சுப்பிரமணியம்** (**ஜசெக**) | '11,507''' | **67.43%** | யோங் லி இயி (கெராக்கான்) | align=5,557 | 32.57% | 17,257 | 5,950 | 63.25% | } |
# சிறீகந்த்


**'சிறீகந்த்**( *Shrikhand*) என்பது இந்திய துணைக்கண்டத்தின் பாரம்பரிய இனிப்பு வகையாகும். இது வடிகட்டிய தயிரில் இருந்து தயாரிக்கப்படுகிறது. இது பெரும்பாலும் தாலியுடனோ அல்லது பூரிகளுடன் பரிமாறப்படுகிறது. குசராத்தி மற்றும் மராத்தி உணவு வகைகளில் இது ஒரு பாரம்பரிய இனிப்பு.  

## வரலாறு
குசராத்திகள் மற்றும் மராத்தியர்கள் இருவரும் இதனை கண்டுபிடித்ததாகக் கூறுகின்றனர். ஒரு பிரபலமான புராணத்தின் படி, சிறீகந்த்மேய்ப்பர்களால் கண்டுபிடிக்கப்பட்டது. இரவில் பயணம் செய்யும் போது தயிரை எளிதாக எடுத்துச் செல்ல, அவர்கள் அதன் மோரை வடிகட்டினர். வடிகட்டப்பட்ட தயிர் காலையில் புளிப்பாக மாறியதால், அவர்கள் அதை இன்னும் சுவையாக மாற்ற சர்க்கரையுடன் கலந்து, இந்த இனிப்பை உருவாக்கியதாகத் தெ ரிகிறது  

உணவு வரலாற்றாசிரியர் கேடி அச்சயாவின் கூற்றுப்படி, சிறீகந்த் முதன்முதலில் கிமு 500 இல் உருவாக்கப்பட்டது எனத் தெரிகிறது.* இன்டியன் புட்: ஏ ஹிஸ்டாரிகள் கம்பேனியன்* என்ற அவரது புத்தகத்தில், "தயிரிலிருந்து நீரை நீக்க, அதனை ஒரு மஸ்லின் பையில் சில மணி நேரம் தொங்கவிடப்படுகிறது பின்னர் சர்க்கரை மற்றும் மசாலாப் பொருட்கள் கலந்து சிறீகந்த் தயாரிக்கப்படுகிறது" எனக் கூறுகிறார்.  

11 ஆம் நூற்றாண்டின் கன்னடக் கவிஞர் இரண்டாம் சவுந்தராயர், *லோகோபகரா* என்ற விவசாயம் பற்றிய தனது புத்தகத்தில் சுவைகள் மற்றும் மசாலாப் பொருட்களுடன் வடிகட்டப்பட்ட தயிரில் தயாரிக்கப்படும் சிகாரினி என்ற சிறீகர்த் செய்முறையை வழங்கினார். 1508 ஆம் ஆண்டில் சைன மன்னன் மூன்றாம் மங்கராசாவால் எழுதப்பட்ட *சூபசாத்திரம்* என்ற சமையல் புத்தகமும் சிறீகந்த் பற்றிக் குறிப்பிடுகிறது  

## புகைப்படங்கள்
# சாகீத் லத்தீப்


**சாகீத் லத்தீப்** ( *Shaheed Lateef* ) (11 ஜூன் 1913 - 16 ஏப்ரல் 1967) பாலிவுட் திரைப்பட இயக்குநரும், திரைக்கதை ஆசிரியரும் மற்றும் தயாரிப்பாளரும் ஆவார். தேவ் ஆனந்தின் வாழ்க்கையைத் தொடங்கிய *ஜித்தி* (1948) மற்றும் திலிப் குமார் மற்றும் காமினி கௌஷல் நடித்த *அர்ஸூ* (1950) போன்ற படங்களை இவர் தயாரித்துள்ளார்..  

## ஆரம்ப வாழ்க்கை மற்றும் பின்னணி
இவர் சாதத் ஹசன் மாண்டோவுடன் நட்புடன் இருந்தார். ஆனாலும் இசுமத் சுகதாய் (1915-1991) என்ற உருது எழுத்தாளரை 1941 இல் திருமணம் செய்து கொண்டார். இவர்களுக்கு இரண்டு மகள்கள் இருந்தனர்.  

## தொழில்
மும்பை சென்ற லத்தீப் இந்தித் திரையுலகின் புகழ்பெற்ற திரைப்பட அரங்கமான பாம்பே டாக்கீஸில் தனது வாழ்க்கையைத் தொடங்கினார். அங்கு அசோக் குமார் நடித்த *நயா சன்சார்* (1941), தொடர்ந்து அமியா சக்ரவர்த்தியின் *அஞ்சான்* (1941) மற்றும் கியான் முகர்ஜியின் *ஜூலா* (1941 போன்ற படத்திற்கு உரையாடல்களை எழுதினார். தனது மனைவி இசுமத் கத்தாயின் கதை எழுத *ஜித்தி* (1948) என்ற படத்தின் மூலம் இயக்குநராக அறிமுகமானார். இந்த திரைப்படம் நடிகர் தேவ் ஆனந்தின் வாழ்க்கையையும் நிலை நிறுத்தியது. கணவன் மனைவி இருவரும் பல படங்களில் இணைந்து பணியாற்றினார்கள்.  

# இறப்பு
சாகீத் லத்தீப் 1967 ஏப்ரல் 16 அன்று மகாராட்டிராவின் மும்பையில் இறந்தார்.
# விக்கிப்பீடியா:பெண்ணியமும் நாட்டார் மரபும் 2024


<div>  
| திட்டம் | தலைப்புகள் | விதிகள் | பரிசுகள் | } |
| --- | --- | --- | --- | --- |
</div>  
**பெண்ணியமும் நாட்டார் மரபும் 2024 திட்டமானது, விக்கிப்பீடியாவில் பண்பாட்டின் பன்முகத்தன்மையை அதிகரிக்க ஒவ்வொரு ஆண்டும் விக்கிமீடியா அறக்கட்டளையால் நடத்தப்படுகிறது. இந்தாண்டு குறிப்பாக உலகளாவிய நாட்டார் மரபுகளை ஆவணப்படுத்தவும், பாலின வேறுபாட்டினைக் குறைப்பதற்காகவும் முயல்கிறது. மேலும் அதை மையமாகக் கொண்ட தலைப்புகளில் கவனம் செலுத்துகிறது.**</span>  

## விதிகள்
- **கட்டுரைகளின் கருப்பொருள்கள் <big>நாட்டுப்புறக் கலைகளுடன் தொடர்புடைய</big> பெண்கள், பெண்ணியம், பாலினம் தொடர்பான திருவிழாக்கள் மற்றும் அன்புச் சடங்குகள் குறித்ததாக இருத்தல் வேண்டும்**
- நீங்கள் உருவாக்கும் புதிய அல்லது விரிவாக்கும் கட்டுரைகள் குறைந்தது 250 சொற்கள் அல்லது 4000 பைட்டுகள் அளவு கொண்டதாக அமைய வேண்டும். எழுதும் போதே எண்ணிக்காட்டும் கருவியினையும் இணைத்துக் கொள்ளலாம்.
- புதிய கட்டுரைகள் அல்லது விரிவாக்கிய கட்டுரைகள் பிப்ரவரி 1 முதல் மார்ச்சு 31 வரையான காலத்திற்குள் எழுதப்பட்டிருக்க வேண்டும்
- கட்டுரையில் பதிப்புரிமை மீறல் போன்ற பெரும் தரச் சிக்கல்கள் இன்றி எழுதப்பட வேண்டும்.
- கட்டுரையில் போதிய அளவு தக்க சான்றுகள் இடம் பெற வேண்டும். இச்சான்றுகள் கட்டுரையில் ஐயம், சர்ச்சை தோற்றுவிக்கக் கூடிய கூற்றுகளைத் தெளிவுபடுத்தும் வகையில் அமைய வேண்டும்.
- கட்டுரையை நீங்களே இயல்பான நடையில் எழுத வேண்டும். தக்கவாறு உரை திருத்தி இருக்க வேண்டும். இயந்திர மொழிபெயர்ப்புகள் ஏற்கப்பட மாட்டா.
- ஒரு கட்டுரை போட்டிக்கு ஏற்றுக் கொள்ளப்படுகிறதா? இல்லையா? என்பதில், ஒருங்கிணைப்பாளர்களின் முடிவே இறுதியானது.

## நடைபெறும் காலம்
**<big>பிப்ரவரி 1, 2024 – மார்ச்சு 31, 2024</big>**  

## பரிசுகள்
அனைத்து மொழிகள் அளவிலும் மற்றும் தமிழ் விக்கி அளவிலும் பரிசுகள் வழங்கப்படும்.  

**அனைத்து மொழி:**  
1. பரிசு: 300 USD
1. பரிசு: 200 USD
1. பரிசு: 100 USD
ஆறுதல் பரிசு 10: ஒவ்வொருவருக்கும் தலா 50 USD  

**தமிழ் மொழி:**  
1. பரிசு: 15 USD
1. பரிசு: 10 USD
1. சிறப்புப் பரிசு: 5 USD

## பங்கேற்கவும்
இங்கே பதிவு செய்து உங்கள் பங்களிப்புக்களைக் குறிப்பிடுங்கள். ஒருங்கிணைப்பாளர்கள் கட்டுரைகள் போட்டி விதிகளுக்கு ஏற்ப உள்ளதா எனக் கவனிப்பார்கள்.  
<div>  

</div>  

## முற்பதிவு
நீங்கள் மேம்படுத்த/ உருவாக்க விரும்பும் கட்டுரைகளை பேச்சுப் பக்கத்தில் முன்பதிவு செய்துகொள்ளலாம். ஒரே கட்டுரையை இருவர் எழுதி காலமும் உழைப்பும் வீணாவதைத் தடுக்கவே இந்த ஏற்பாடு.  

## தலைப்புகள்
**கட்டுரைகளின் கருப்பொருள்கள் நாட்டுப்புறக் கலைகளை அடிப்படையாகக் கொண்டோ, பெண்கள், பெண்ணியம், பாலினம் தொடர்பான திருவிழாக்கள் மற்றும் அன்புச் சடங்குகள் குறித்ததாக இருத்தல் வேண்டும்.**  
- சர்வதேசத் தலைப்புகள் (https://tools.wikilovesfolklore.org/)

## ஒருங்கிணைப்பு
திட்டத்தின் ஒருங்கிணைப்பில் கலந்துகொள்ள விரும்புபவர்கள் தங்கள் பெயரைக் கீழே பதிவு செய்க.  
1. பிரயாணி (பேச்சு) 16:16, 30 சனவரி 2024 (UTC)

## நடுவர்கள்

## வெளியிணைப்புகள்
- மேல் விக்கி
- சர்வதேசப் புள்ளிவிவரம்
# கெப்பால் ஏரி


**கெப்பால் ஏரி** (*Hebbal Lake, Mysore*) என்பது இந்தியாவின் கருநாடகத்தின் மைசூர் நகரில் உள்ள ஒரு ஏரியாகும்.  

## தாவரங்களும் விலங்கினங்களும்
இந்த ஏரி வலசை வரும் பல பறவைகளுக்கு இடமளிக்கிறது. ஏரியின் சுற்றிலும் பல பறவை நோக்கிடங்கள் அமைந்துள்ளன. மேலும் ஏரியில் அணுகக்கூடிய சிறிய தீவில் ஒரு நோக்கு முனை உள்ளது. இசங்கு, நறுவிலி போன்ற பழம்தரும் செடிகள் ஏரியின் கரையில் உள்ளன. நாய்வேளை, ஐபோமியா கெய்ரிகா போன்ற பூக்கும் தாவரங்களும் இங்கு காணப்படுகின்றன.  

## சூழலியல்
தொழிற்சாலை கழிவுகள், கழிவுநீர் போன்ற மாசுபாடுகள் ஏரியில் கலப்பதினால் ஹெப்பல் ஏரி மிகவும் மாசுபட்டது. கழிவுநீர் சுத்திகரிப்பு நிலையத்தை அமைத்து, மாசு பிரச்னையை சமாளித்து ஏரியை மீட்க திட்டம் தீட்டப்பட்டு வருகிறது. இன்ஃபோசிஸ் அறக்கட்டளையின் தலைவர் சுதா மூர்த்தி மற்றும் மாவட்ட நிர்வாகம் ஏரியைப் பாதுகாப்பதற்கான புரிந்துணர்வு ஒப்பந்தத்தில் (எம்ஓயு) கையெழுத்திட்டனர். 15 மாதங்கள் நடக்கும் என எதிர்பார்க்கப்படும் ஏரியை புத்துணர்வுட்டும் திட்டமானது, 2021 பெப்ரவரியில் தொடங்கியது. ஏரியில் மீன்கள் இறந்ததைத் தொடர்ந்து 2021 மார்ச் 24 அன்று ஹெப்பல் ஏரியில் 6 காற்றுப் புகுத்திளை இன்ஃபோசிஸ் அறக்கட்டளை நிறுவியது.  

### மிகைநீர் உள்ள பகுதியை மீட்டெடுக்க கோரிக்கை
ஏரியை ஒட்டியுள்ள வேளாண் நிலங்களில் அதிகளவு நீர் தேங்கியுள்ளதால், அதில் சாக்கடை நீர் புகுந்ததால் தென்னை மரங்களுக்கு தொற்று நோய் ஏற்படும் நிலை ஏற்பட்டதால், விவசாயிகள் கவலையடைந்தனர். இது குறித்து 2021 ஆகஸ்ட் 10ம் தேதி, மாவட்ட பொறுப்பு அமைச்சர் எஸ். டி. சோமசேகரிடம் புகார் அளித்தனர்.  

## மேலும் பார்க்கவும்

- கெப்பால்
- மைசூர்
# மைசூர் நகர ஏரிகள்


கர்நாடகத்தின், மைசூர் நகரானது ஐந்து முக்கிய ஏரிகளைக் கொண்டுள்ளது, அவற்றில் சில ஆசிய வளர்ச்சி வங்கி மற்றும் கருநாடக அரசு வழங்கிய நிதியில் புதுப்பிக்கப்பட்டு வருகின்றன. அந்த ஏரிகள்:  

- தளவாய் ஏரி
- தேவனூர் ஏரி
- கரஞ்சி ஏரி
- குக்கரஅள்ளி ஏரி
- லிங்கம்பதி ஏரி
- கெப்பால் ஏரி
# பட்னா மகளிர் கல்லூரி



**பட்னா மகளிர் கல்லூரி**, என்பது, இந்தியாவின் பீகார் மாநிலம் பாட்னாவில் 1940 ஆம் ஆண்டில் நிறுவப்பட்ட ஒரு பெண்கள் கல்லூரி ஆகும். பாட்னா பல்கலைக்கழகத்துடன் இணைக்கப்பட்டுள்ள இக்கல்லூரியில் அறிவியல், கலை, வணிகம் மற்றும் தொழிற்கல்வி ஆகிய பிரிவுகளில் இளங்கலை மற்றும் முதுகலை படிப்புகள் பயிற்றுவிக்கப்படுகிறது.  

## வரலாறு
பட்னா மகளிர் கல்லூரியானது 1940 ஆம் ஆண்டில் பாட்னாவின் அப்போதைய பேராயர் பி.ஜே. சல்லிவன், மற்றும் அன்னை எம். ஜோசபின் ஏசி (அப்போஸ்தலிக் கார்மலின் உயர் தலைவர்) ஆகியோரால் நிறுவப்பட்டது. பீகாரின் பெண்களின் உயர்கல்வியின் முன்னோடியாக இயங்கிவரும் இதுவே அம்மாநிலத்தின் முதல் மகளிர் கல்லூரியாகும். பாட்னா பல்கலைக்கழகத்தின் இணைப்பு கல்லூரியாக இருந்தாலும் 25.07.2007 அன்று, பீகார் அரசு பாட்னா மகளிர் கல்லூரியை 'கிறித்தவ மத சிறுபான்மையினர் கல்லூரி' என்று அதிகாரப்பூர்வமாக அறிவித்துள்ளது.  

அப்போஸ்தலிக் கார்மலின் கத்தோலிக்க மத சகோதரிகளால் நடத்தப்படும் இக்கல்லூரிக்கு இதன் சிறப்பு காரணமாக 1952 ஆம் ஆண்டில், பீகார் அரசால் சிறப்பு அந்தஸ்து வழங்கப்பட்டுள்ளது.  

## அங்கீகாரம்
இந்த பட்னா மகளிர் கல்லூரி பல்கலைக்கழக மானியக் குழுவினால் (இந்தியா) அங்கீகரிக்கப்பட்டுள்ளது. மேலும் தேசிய மதிப்பீடு மற்றும் அங்கீகார கவுன்சிலால் (NAAC) ஏ தரம் வழங்கப்பட்டு மதிபிடப்பட்டுள்ளது.  

மனிதநேயம், அறிவியல், வணிகம் & மேலாண்மை, கல்வி, என ஒன்பது முதுகலை பட்டப்படிப்பு திட்டங்கள் மற்றும் நான்கு முதுகலை பட்டயத்திட்டங்களோடு, முக்கிய பாடப் பிரிவுகளில் பல்கலைக்கழக மானியக்குழுவினால் அங்கீகரிக்கப்பட்ட இருபத்தாறு இளங்கலை பட்டப்படிப்புகள் என அந்த பகுதி பெண்களுக்கு கல்விச்சேவை புரிந்து வருகிறது.  

## துறைகள்

### அறிவியல் பிரிவு

- இயற்பியல்
- வேதியியல்
- தாவரவியல்
- விலங்கியல்
- கணிதம்
- புள்ளியியல்
- கணினி பயன்பாடுகள் (BCA)

### கலை மற்றும் வணிகப்பிரிவு

- ஆங்கிலம்
- இந்தி
- சமஸ்கிருதம்
- உருது
- தத்துவம்
- நிலவியல்
- வரலாறு
- சமூகவியல்
- அரசியல் அறிவியல்
- உளவியல்
- வீட்டு அறிவியல்
- பொருளாதாரம்
- தகவல்தொடர்பு ஆங்கிலம் மற்றும் ஊடக ஆய்வுகள்(CEMS)
- வெகுஜன தொடர்பு (BMC)
- வர்த்தகம்
- வணிக நிர்வாகம் (BBA)
- விளம்பரம் மற்றும் சந்தைப்படுத்தல் மேலாண்மை (AMM)

## குறிப்பிடத்தக்க முன்னாள் மாணவர்கள்

- ஸ்வேதா சிங், இந்திய பத்திரிகையாளர்
- பாபியா கோஷ், புகழ்பெற்ற வரலாற்றாசிரியர்
- திபாலி, இந்திய சிலை புகழ்
- அர்ச்சனா சோரெங், இந்திய சுற்றுச்சூழல் ஆர்வலர்
# சிந்தசுதா பண்பாடு


**சிந்தசுதா பண்பாடு** (Sintashta culture) என்பது ஒரு நடு வெண்கலக் கால தொல்பொருள் பண்பாடு ஆகும். இது தெற்கு உரால் மலைகளில் அமைந்திருந்தது. இதன் காலம் 2200-1900 பொ. ஊ. மு. ஆகும். **சிந்தசுதா-பெத்ரோவுகா வளாகம்** என்று அழைக்கப்படுவதன் முதல் படி நிலை இதுவாகும். இவ்வளாகத்தின் காலம் 2200-1750 பொ. ஊ. மு. ஆகும். உருசியாவின் செல்யாபின்சுக் மாகாணத்தின் சிந்தசுதா தொல்லியல் களத்தின் பெயரானது இந்த பண்பாட்டுக்கு கொடுக்கப்பட்டுள்ளது. இது ஒரன்பூர்க் மாகாணம், பாஷ்கொர்டொஸ்தான், மற்றும் வடக்கு கசக்கிசுத்தான் பிராந்தியம் ஆகியவற்றிலும் பரவியிருந்தது. திண் கயிறு மட்பாண்ட பண்பாட்டில் இருந்து மக்கள் கிழக்கு நோக்கி இடம் பெயர்ந்ததை இந்த சிந்தசுதா பண்பாடு பிரதிநிதித்துவப்படுத்தப்படுவதாக எண்ணப்படுகிறது. இந்திய-ஈரானிய மொழிகள் தோன்றிய இடமாக இது பொதுவாக கருதப்படுகிறது. இம்மொழிகளைப் பேசியவர்கள் தங்களை ஆரியர் என்று அழைத்தனர். சிந்தசுதா சமாதிகளில் தொடக்க காலத்தில் அறியப்பட்ட தேர்கள் கண்டுபிடிக்கப்பட்டுள்ளன. தேர் தொழில்நுட்பத்தின் தொடக்கத்திற்கான ஒரு வலிமையான காரணமாக இப்பண்பாடானது கருதப்படுகிறது. தேர் தொழில்நுட்பமானது இங்கிருந்து பழைய உலகம் முழுவதும் பரவியது. பண்டைக் கால போர் முறையில் ஒரு முக்கியமான பங்கை ஆற்றியது. சிந்தசுதா குடியிருப்புகள் செப்பை சுரங்கம் மூலம் தோண்டி எடுத்தால் மற்றும் இங்கு செய்யப்பட்ட வெண்கல உலோகவியலின் அழுத்தமான செயல்பாடுகளுக்காகவும் தனித்துவமாக உள்ளது. ஒரு ஸ்டெப்பி புல்வெளி பண்பாட்டுக்கு இது வழக்கத்திற்கு மாறான ஒன்றாகும். சிந்தசுதா பண்பாட்டின் முக்கியமான அம்சங்களில் அதிக பட்ச இராணுவத் தன்மை மற்றும் விரிவான கோட்டை குடியிருப்புகள் உள்ளன. இவ்வாறாக 23 குடியிருப்புகள் அறியப்பட்டுள்ளன.
# மகத் மகளிர் கல்லூரி



**மகத் மகளிர் கல்லூரி**, (*Magadh Mahila College*) 1946-இல் நிறுவப்பட்டது. இது பீகார் மாநிலம் பட்னாவில் உள்ள ஒரு மகளிர் கல்லூரி ஆகும். இது பட்னா பல்கலைக்கழகத்தின் இணைவு பெற்ற கல்லூரி ஆகும். இக்கல்லூரி அறிவியல், கலை மற்றும் வணிகத்தில் இளநிலை மற்றும் முதுநிலை படிப்புகளை வழங்குகிறது.  

## அங்கீகாரம்
மகத் மகளிர் கல்லூரிக்கு தேசிய மதிப்பீடு மற்றும் தரச்சான்று அவை ஏ தரநிலை வழங்கியது.
# இருட்டுமடு



<templatestyles src="Module:Infobox/styles.css"></templatestyles>  
**இருட்டுமடு** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது பரந்தனிற்குக் கிழக்கே சுமார் 30 கிலோமீட்டர் தூரத்தில் அமைந்துள்ளது.  

## பாடசாலைகள்
மு/இருட்டுமடு தமிழ் வித்தியாலயம்
# நீல நாசி சின்னான்



**நீல நாசி சின்னான்** (*Blue-wattled bulbul*)(*பிராக்கிபோடியசு நியுவென்குயிய்சு*) என்பது குருவி வரிசையில் பறவைகளின் கொண்டைக்குருவி குடும்பத்தில் உள்ள பறவை சிற்றினமாகும். குறிப்பிட்ட அடைமொழியானது இடச்சு ஆய்வாளர் ஆண்டன் வில்லெம் நியுவென்குயிசை நினைவுகூருகிறது. இந்த பறவை போர்னியோ மற்றும் சுமாத்திரா தீவுகளில் மட்டுமே வாழ்கின்றது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.  

## வகைப்பாட்டியல்
அரிதாகக் காணப்படும் இந்தப் பறவையின் நிலை தெரியவில்லை, ஏனெனில் இது உண்மையில் ஒரு தனித்துவமான சிற்றினமா அல்லது கருப்பு-தலை சின்னான் மற்றும் சாம்பல் வயிற்று சின்னான் அல்லது பிற நெருங்கிய தொடர்புடைய சின்னான்களுக்கிடையே உள்ள இயற்கையான கலப்பினமா என்பது தெளிவாகத் தெரியவில்லை. நீல நாசி சின்னானின் மாற்றுப் பெயர்களில் மலேசிய சின்னான், நியுவென்குயி சின்னான் ஆகியவை அடங்கும்.  

### துணையினங்கள்
இரண்டு துணையினங்கள் அங்கீகரிக்கப்பட்டுள்ளன:  

- *பி. நி. இனெக்சுபெடேடசு*- <small>(சேசன், 1939)</small> : சுமாத்திரா
- *பி. நி.* நியுவென்குயிய்சு- <small>(பின்ஷ், 1901)</small> : போர்னியோ

## காப்புநிலை
இது வாழ்விட இழப்பால் அச்சுறுத்தப்படலாம் ஆனால் 1900 மற்றும் 1937-இல் சேகரிக்கப்பட்ட இரண்டு மாதிரிகள் மற்றும் சில அவதானிப்புகளிலிருந்து மட்டுமே அறியப்படுகிறது. 1992-ல் அபோய் வனப் பகுதியில் நீல நாசி சின்னானின் காட்சிகள் பதிவு செய்யப்பட்டன.
# ரெப்பா


**ரெப்பா** என்பது (மலாய்: *Repah*; ஆங்கிலம்: *Repah*; சீனம்: 雷帕) மலேசியா, நெகிரி செம்பிலான் மாநிலத்தில் தம்பின் மாவட்டத்தில் உள்ள ஒரு சிறு நகரம்; ஒரு முக்கிம் ஆகும்.  

நெகிரி செம்பிலான் மாநிலத்தின் தலைநகர் சிரம்பானில் இருந்து தெற்கே 62 கி.மீ. தொலைவிலும்; கோலாலம்பூர் மாநகரில் இருந்து தெற்கே 125 கி.மீ. தொலைவிலும்; தம்பின் நகரத்திற்கு மிக அருகாமையில் அமைந்து உள்ளது.  

மலேசியாவில் தமிழர்கள் அதிகமாக வாழும் இடங்களில் ரெப்பா நகரமும் ஒன்றாகும். ரெப்பா சுற்றுவட்டார மக்கள் தொகையில் இந்தியர்களின் எண்ணிக்கை 17.60% ஆகும். 2008-ஆம் ஆண்டில் இருந்து 2023-ஆம் ஆண்டு வரை, கடந்த 15 ஆண்டுகளாக இந்தியர்களின் கைவசம் உள்ளது. ரெப்பா சட்டமன்ற தொகுதியின் சட்டமன்ற உறுப்பினராக வீரப்பன் சுப்பிரமணியம் பணியாற்றி வருகிறார்.  

## நகர்ப்பகுதிகள்

1. பெர்மாய் கிராமப் பூங்கா
1. ரெப்பா சிறு தொழில் பகுதி
1. குனோங் இமாஸ் சிறு தொழில்துறை பகுதி

## ரெப்பா தோட்டத் தமிழ்ப்பள்ளி

நெகிரி செம்பிலான், ரெப்பா வட்டாரத்தில் 1 தமிழ்ப்பள்ளி உள்ளது. 40 மாணவர்கள் பயில்கிறார்கள். 10 ஆசிரியர்கள் பணியாற்றுகிறார்கள்.  

| NBD4070 | ரெப்பா தோட்டம் | SJK(T) Ladang Repah | **ரெப்பா தோட்டத் தமிழ்ப்பள்ளி** | 73000 | தம்பின் | 40 | 10 | } |
| --- | --- | --- | --- | --- | --- | --- | --- | --- |
# புள்ளிக் கழுத்துச் சிலம்பன்



**புள்ளிக் கழுத்துச் சிலம்பன்** (*spot-necked babbler-*இசுடாச்சிரிசு இசுட்ரைலாட்டா) என்பது திமாலிடே குடும்பத்தில் உள்ள ஒரு பறவை சிற்றினம் ஆகும்.  

இது சீனா, இந்தோனேசியா, லாவோஸ், மியான்மர், தாய்லாந்து, வியட்நாம் ஆகிய நாடுகளில் காணப்படுகிறது . இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# பத்து கிக்கிர்


**பத்து கிக்கிர்** (மலாய்; ஆங்கிலம்: *Batu Kikir*; சீனம்: 峇都基基; ஜாவி: اتو كيكير) என்பது தீபகற்ப மலேசியா, நெகிரி செம்பிலான் மாநிலத்தின், செம்போல் மாவட்டத்தில் அமைந்து உள்ள ஒரு நகரம்.  

காராக் - தம்பின் நெடுஞ்சாலையில் அமைந்துள்ள இந்த நகரம் பகாவ் மற்றும் கோலா பிலா பெரும் நகரங்களுக்கு இடையே அமைந்துள்ளது. பத்து கிக்கிர் நகரம் கோலா பிலா நகரத்தில் இருந்து 16 கி.மீ. தொலைவிலும், பகாவ் நகரத்தில் இருந்து 12 கி.மீ. தொலைவிலும் அமைந்துள்ளது.  

## பொது

கடந்த காலத்தில், பத்து கிக்கிர் ஒரு சிறிய நகரமாக இருந்தது. அதன் முக்கிய சாலையின் ஓரத்தில் மரக்கடைகள் இருந்தன. பண்டிகைகள் காலம் நெருங்கும்போது, இந்த ​​நகரத்தின் வழியாகச் செல்லும் கார்கள் சாலையோரத்தில் நின்று அருகிலுள்ள கடைகளுக்குச் செல்வதால் கடுமையான போக்குவரத்து நெரிசல் ஏற்பட்டது.  

ஆனால், இப்போது பத்து கிக்கிர் நகரத்திற்கு புதிய வடிவம் கொடுக்கப்பட்டு உள்ளது. பழைய நகரம் இடிக்கப்பட்டு புதிய கடைகள் உருவாக்கப்பட்டன. ஒரு பேருந்து நிறுத்தமும் கட்டப்பட்டது. பிரதான சாலையின் அளவும் பெரிதாக்கப்பட்டது. இப்போது சாலையின் இடது புறத்திலும் வலது புறத்திலும் கடைகள் இல்லை. பிரதான சாலையின் இருந்து சற்று தொலைவில் ஒரு தனிப் பகுதிக்கு கடைகள் மாற்றப்பட்டுள்ளன.  

### கல்விமான் பண்டிதர் ஜாபா

மலேசியாவில் ஒரு புகழ்பெற்ற கல்விமான் பண்டிதர் ஜாபா (*Pendita Za'aba - Zainal Abidin Ahmad*) பிறந்த இடமாகவும் பத்து கிக்கிர் அறியப்படுகிறது. பண்டிதர் ஜாபா நாட்டின் முதல் மற்றும் ஒரே பண்டிதர் ஆகும். பண்டிதர் ஜாபாவின் நினைவாக, நெகிரி செம்பிலான் அரசாங்கத்தால் ஓர் அருங்காட்சியகம் கட்டப்பட்டு பொதுமக்களுக்கு திறக்கப்பட்டுள்ளது.  

## அருகாமை நகரங்கள்

- மாசான்
- சுவாசே
- ரொம்பின்
- டாங்கி
- பகாவ்
- கோலா பிலா
# லித்தோகார்பசு ஃபார்மோசனசு



***லித்தோகார்பசு ஃபார்மோசனசு***(Lithocarpus formosanus) என்பது ஃபகேசி குடும்பத்தைச் சேர்ந்த மர வகையாகும். வளைந்த தண்டு மற்றும் பல கிளைகளைக் கொண்ட ஒரு நடுத்தர அளவிலான மரமான இது, தைவானில் மட்டுமே காணப்படுகிறது, அந்நாட்டின் தெற்கே உள்ள ஹெங்சூன் தீபகற்பத்தில் மட்டுமே காணப்படும் உள்ளூர்த்தாவரமாகும். 50 மரங்கள் வரையே தற்போது தப்பிப்பிழைத்துள்ளன. மேலும் இது கலப்பு மெசோஃபைடிக் காடுகளில் 100-500 மீ (330-1640 அடி) உயரம் வரை வளரும்.
# நீர்ச்சுள்ளி



**நீர்ச்சுள்ளி** (தாவர வகைப்பாட்டியல்: *Hygrophila ringens*, *ஐகுரோபிலா இரிங்சென்சு*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “ஐகுரோபிலா” பேரினத்தில், 77 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 2007 ஆம் ஆண்டு வெளிவந்துள்ளது. இந்தியா, வங்காள தேசம், சீனா, தாய்லாந்து, நேபாளம், பாக்கிசுதான், வியட்நாம், சப்பான், லாவோசு போன்ற பல நாடுகளின் அகணிய தாவரமாக இவ்வினம் உள்ளது. இத்தாவரம், மூலிகையாக பல நாடுகளின் பாரம்பரிய மருத்துவத்தில் பயனாகிறது.
# கார்சீனியா இம்பெர்தி


புனாம்புலி, கொக்கம், பிந்தன், அம்சோல் மற்றும் மஞ்சள் கஞ்சி போன்ற பெயர்களால் அழைக்கப்படும் இது 15 மீட்டர் உயரம் வரை வளரும் பசுமையான மரமாகும். அகத்தியமலை உள்ளிட்ட பசுமைமாறாக் காடுகளில் காணப்படும் இம்மரமானது காட்டுத்தீ, மேய்ச்சல் மற்றும் காடுகளை தொழிற்சாலை தோட்டங்களாக மாற்றுதல் போன்ற காரணங்களால் மிக அருகிய இனத்தாவரமாக மாற்றியுள்ளது.
# ஐகுரோபிலா செனகலென்சிசு



**** (தாவர வகைப்பாட்டியல்: *Hygrophila senegalensis*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன.அதில் ஒரு பேரினமான, “ஐகுரோபிலா” பேரினத்தில், 77 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1863 ஆம் ஆண்டு வெளிவந்துள்ளது. செனகல் நாட்டின் அகணிய தாவரமாக இவ்வினம் உள்ளது. இத்தாவரம், மூலிகையாக பாரம்பரிய மருத்துவத்தில் பயனாகிறது. குறிப்பாக மனநல மருத்துவ ஆய்வில் பயனாகிறது.
# சிரஞ்சீவ் ராவ்



**சிரஞ்சீவ் ராவ் யாதவ்** (*Chiranjeev Rao Yadav*) என்பவர் ஒரு இந்திய அரசியல்வாதியும் அரியானா சட்டமன்றத்தின் சட்டமன்ற உறுப்பினரும் ஆவார். இவர் இந்திய தேசிய காங்கிரசின் (INC) உறுப்பினராக 2019 தேர்தலில் ரேவாரி சட்டமன்றத் தொகுதிக்கு தேர்ந்தெடுக்கப்பட்டார். சிரஞ்சீவ் அரியானா அரசின் முன்னாள் அமைச்சர் அஜய் சிங் யாதவின் மகன் ஆவார்.
# விக்கிப்பீடியா:பயிலரங்கு 2024/கட்டுரைத் தலைப்புகள்/இயற்பியல்

## மேற்கோள்கள் சேர்க்கப்படவேண்டிய கட்டுரைகள்
1. நீராவி
1. கலோரி
1. தனித்தியங்கும் ஆற்றல் ஒருங்கியம்
1. நிலையாற்றல்
1. இயக்க ஆற்றல்
1. ஹோக்கிங் கதிர்வீச்சு
1. கால வெளி வளைவு
1. அண்டவியல் தலைப்புகள் பட்டியல்
1. பிரேன் அண்டவியல்
1. எண்பேராற்றல்
1. எண்ணிம ஒலி நிலையம்
1. மாயக்குரல்
1. மீயொலி
1. மின்திறன்

<div>  

</div>
# ரொம்பின்


**ரொம்பின்** (மலாய்; ஆங்கிலம்: *Rompin*; சீனம்: 峇都基基; ஜாவி: اتو كيكير) என்பது மலேசியா, நெகிரி செம்பிலான் மாநிலத்தின், செம்போல் மாவட்டத்தில், மூவார் ஆற்றின் கரையில் அமைந்து உள்ள ஒரு நகரம். கிம்மாஸ் மற்றும் பகாவ் ஆகிய நகரங்களுக்கு இடையே அமைந்துள்ள ரொம்பின் நகரம் அருகிலுள்ள உள்ளூர் சமூகத்திற்கான ஒரு நகரமாக உருவானது.  

ரொம்பின் நகரைச் சுற்றியுள்ள கிராமங்கள் கம்போங் பாரு ரொம்பின், கம்போங் ரொம்பின், கம்போங் பாலாய் சீனா மற்றும் கம்போங் தானா பஞ்சிஸ். புக்கிட் பிலா தோட்டம் மற்றும் நியூ ரொம்பின் தோட்டம் போன்ற அருகிலுள்ள தோட்டங்களின் மையமாகவும் ரொம்பின் நகரம் விளங்குகிறது.  

## பொது

ரொம்பின் நகரில் உள்ள பொது வசதிகளில் அஞ்சல் அலுவலகம், மசூதி, காவல் நிலையம், ரொம்பின் தேசியப் பள்ளி, தமிழ்ப் பள்ளி மற்றும் சீனப் பள்ளி ஆகியவை அடங்கும். 1 மலேசியாவின் பாணியில் பல்வேறு சமூங்களைச் சேர்ந்த மக்களும் ரொம்பினில் வசிக்கின்றனர்.  

## அருகாமை நகரங்கள்

- எண்டாவ்
- மெர்சிங்
- ரொம்பின்
- கிம்மாஸ்
- பகாவ்
- செர்த்திங்
- கோலா பிலா

## ரொம்பின் தமிழ்ப்பள்ளிகள்
நெகிரி செம்பிலான்; செம்போல் மாவட்டத்தின் ரொம்பின் பகுதியில் 3 தமிழ்ப்பள்ளிகள் உள்ளன. 168 மாணவர்கள் பயில்கிறார்கள். 38 ஆசிரியர்கள் பணியாற்றுகிறார்கள்.  

| - | NBD6005 | கெல்பின் தோட்டம் | SJK(T) Ldg Kelpin | **கெல்பின் தோட்டத் தமிழ்ப்பள்ளி** | 73500 | ரொம்பின் | 24 | 9 |
| --- | --- | --- | --- | --- | --- | --- | --- | --- |
| NBD6010 | ரொம்பின் | SJK(T) Dato' K.Pathmanaban | **டத்தோ கு.பத்மநாபன் தமிழ்ப்பள்ளி** | 73500 | ரொம்பின் | 110 | 21 |  |
| NBD6011 | மிடில்டன் தோட்டம் | SJK(T) Ldg Middleton | **மிடில்டன் தோட்டத் தமிழ்ப்பள்ளி** | 73500 | ரொம்பின் | 34 | 8 | } |
# மைக்ரிசாலசு தம்பி


**மைக்ரிசாலசு தம்பி** (*Micrixalus tampii*) என்பது மைக்ரிசாலிடே குடும்பத்தில் உள்ள ஒரு தவளை சிற்றினமாகும். இது இந்தியாவில் மேற்குத் தொடர்ச்சி மலைகளில் மட்டுமே காணப்படும் அகணிய உயிரி. இன்றுவரை இவை அமைதிப் பள்ளத்தாக்குத் தேசிய பூங்காவில் மட்டுமே பதிவு செய்யப்பட்டுள்ளது.  

இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் ஆறுகள் ஆகும்.